钦定古今图书集成/明伦汇编/闺媛典/第025卷 > 侯于甸妻霍氏
## 钦定古今图书集成/明伦汇编/闺媛典/第025卷 > 侯于甸妻霍氏

按《辽州志》：“霍氏，侯于甸妻。天姿奇敏，通晓书数，事舅
姑尽妇职。夫病六七载，日数遗矢，氏运涤无厌。年四
十无出，劝夫纳刘氏，生二子，爱如己出。抚字教诲，自
幼及壮不少异。遇事持大体，接邻即婢妾老媪，皆以
嫂呼之。与刘氏克勤克俭，终身糠籺，不近纨绮。子既
仕，迎养任所，不改常度。年八十五卒。”